Meer as ’n honderd mense het Saterdag (23/06) hard by die ovaalbaan by die skouterrein in Welkom gewerk om dit te herstel. Só het ’n gedeelte van die Welkom-ovaalbaan ná Saterdag (23/06) se groot skoonmaak-aksie gelyk.
’n Groep ovaalbaangeesdriftiges het ná vier jaar se stilte en frustrasie besluit om die ou baan by die Welkom-skouterrein tot sy volle glorie te herstel.
“In November was daar nog ’n klubbyeenkoms en toe vat ons ’n ruskans vir die jaar. Toe ons weer by die baan kom, was dit totaal verwoes, gevandaliseer en alles is weggedra. Tot die paviljoen was weg,” sê Van der Merwe.
“Ons het almal gespit, gras gesny, teer skoongemaak en vullis weggedra. Dit was ’n groot werk. Ons het Maandag ’n voorlegging by die munisipaliteit ingedien om weer dié sport in Welkom te beoefen.